คือกินยาคุมได้ 5 วันแต่กินหลังจากประจำเดือนหมดค่ะ แล้วมีอะไรกับแฟนใส่ถุงยาง ตอนฝ่ายชายหลั่งเขาไม่ได้ดึงออก มีโอกาสที่น้ำอสุจิจะล้นออกมาขอบถุงไหมคะ แล้วถ้าล้นออกมาอยู่ไม่ลึกจะทำให้ท้องไหม อสุจิอยู่ได้กี่ชั่วโมงคะ หลังจากหมดประจำเดือนไข่จะตกอีกวันไหน กังวลมากค่ะ
สวัสดีค่ะ หากไม่ได้เริ่มทานยาคุมกำเนิดภายใน 5 วันนับจากวันแรกที่มีประจำเดือนมา ยาคุมจะไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 7 วันก่อน ดังนั้น หากทานไปเพียง 5 วัน แล้วมีเพศสัมพันธ์ ก็จะมีโอกาสตั้งครรภ์ได้ อย่างไรก็ตาม หากได้ใช้ถุงยางอนามัย และใช้ได้อย่างถูกต้อง ถุงยางอนามัยก็จะช่วยป้องกันการตั้งครรภ์ได้ประมาณ 98%สำหรับโอกาสที่น้ำอสุจิจะล้นออกมาจากขอบถุงยาง ก็อาจมีโอกาสเป็นได้ หากถุงยางอนามัยมีขนาดที่ไม่พอดีกับอวัยวะเพศชาย หรืออวัยวะเพศชายมีการอ่อนตัวลงก่อนที่จะดึงออกจากช่องคลอด ซึ่งก็จะทำให้โอกาสในการตั้งครรภ์มีได้เพิ่มขึ้นตัวอสุจิ หากอยู่ในร่างกายเพศหญิง อาจมีชีวิตอยู่ได้นาน 2-3 วัน แต่หากอยู่ภายนอกร่างกาย จะอยู่ได้นานไม่เกินชั่วโมงค่ะส่วนวันที่ไข่ตก มักจะเกิดขึ้นที่ประมาณ 13-14 วันนับจากวันแรกที่มีประจำเดือนมา แต่ก็อาจเกิดเร็วหรือช้ากว่านี้ได้ ขึ้นอยู่กับหลายๆ ปัจจัย